
REPUBLIKA HRVATSKA
TRGOVAČKI SUD U SPLITU
STALNA SLUŽBA U DUBROVNIKU
Dr. A. Starčevića 23, Dubrovnik

R E P U B L I K A    H R V A T S K A
R J E Š E N J E

 	Trgovački sud u Splitu, Stalna služba u Dubrovniku, u ime Republike Hrvatske, po sucu tog suda Katarini Franković, kao stečajnom sucu, u stečajnom postupku nad dužnikom MARTI d.o.o., Riječka 2, 20000 Dubrovnik, OIB: 71101844108, dana 26. listopada  2016. godine 

r i j e š i o    j e 

I. Obustavlja se postupak nad dužnikom MARTI d.o.o., Riječka 2, 20000 Dubrovnik, OIB: 71101844108.

II. Troškove postupka dužan je naknaditi dužnik.


Obrazloženje
			
Financijska agencija RC Split, Podružnica Dubrovnik je podnijela ovom sudu 12. veljače 2016. godine prijedlog za otvaranje stečajnog postupka nad dužnikom. U prijedlogu se u bitnome navodi da na dan 1. rujna 2015. godine dužnik u Očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 260 dana u ukupnom iznosu od 254,00  kuna, da nema zaposlenih, da ima otvorene račune kod  Raiffeisenbank Austria d.d kao i da nema zaplijenjenih sredstava na ime predujma za namirenje troškova stečajnog postupka.

Naslovni sud je rješenjem od 23. rujna 2016.g. pod posl.br. St-445/2016 obustavio skraćeni stečajni postupak nad dužnikom i pokrenuo postupak radi utvrđenja pretpostavki za otvaranje stečajnog postupka (prethodni postupak)  nad dužnikom  i odredio da će se postupak voditi pod novim poslovnim brojem.

U smislu čl. 5. SZ-a stečaj se može otvoriti ako sud utvrdi postojanje stečajnog razloga. Stečajni razlog su nesposobnost za plaćanje i prezaduženost. Nesposobnost za plaćanje postoji ako dužnik ne može trajnije ispunjavati svoje dospjele novčane obveze. Smatra se da je dužnik nesposoban za plaćanje ako u Očevidniku redoslijeda osnova za plaćanje koje vodi financijska agencija ima jednu ili više evidentiranih neizvršenih osnova za plaćanje u razdoblju duljem od 60 dana koje je trebalo na temelju valjanih osnova za plaćanje, bez daljeg pristanka dužnika naplatiti s bilo kojeg od njegovih računa ili ako nije isplatio tri uzastopne plaće koje radniku pripadaju, koja predmnijeva se neće primjenjivati ako dužnik tijekom prethodnog postupka namiri sve tražbine koje je na temelju valjanih osnova za plaćanje trebalo  naplatiti s bilo kojeg od njegovih računa ili ako dođe do pristupanja dugu.

Prema čl. 115. SZ na temelju prijedloga za otvaranje stečajnog postupka sud donosi rješenje o pokretanju prethodnog postupka radi utvrđenja pretpostavki za otvaranje stečajnog postupka (prethodni postupak). Stoga je sud donio rješenje o pokretanju prethodnog postupka radi utvrđenja pretpostavki za otvaranje stečajnog postupka (prethodni postupak) pod gornjim poslovnim brojem i pozvao predlagatelja i zastupnika po zakonu pristupiti na ročište.

Iz potvrde FINA od 12.10.2016.g. (list spisa 19) dostavljene u spis 13.10.2016. proizlazi da dužnik ima 0 dana blokade i da nepodmirene obveze na dan izdavanja potvrde iznose 0,00 kuna. S toga proizlazi da je dužnik do završetka prethodnog postupka postao sposoban za plaćanje.

Temeljem čl. 128. st. 9. SZ, ako dužnik do završetka prethodnog postupka postane sposoban za plaćanje, sud će postupak obustaviti, pa je stoga odlučeno kao u toč. I izreke rješenja.

Prema čl. 128. st. 9. SZ troškove provedenog postupka u slučaju obustave dužan je nadoknaditi dužnik, pa je sud odlučio kao u toč. II izreke rješenja.

Zbog svega navedenog, na temelju spomenutog propisa odlučeno je kao u izreci. 

U Dubrovniku, 26. listopada 2016. godine

 								Sudac:
	
								Katarina Franković, v.r.


UPUTA O PRAVNOM LIJEKU: 
Protiv ovog rješenja dopušteno je izjaviti žalbu Visokom Trgovačkom sudu Republike Hrvatske u Zagrebu putem ovog suda u tri istovjetna primjerka u roku od 8 dana od dana primitka ovog rješenja. Primitak ovog rješenja računa se sukladno čl. 12. Stečajnog zakona istekom osmog dana od dana objave na e-Oglasnoj ploči

DN-a:
- Predlagatelju,
- dužniku,
- mrežna stranica e-oglasna ploča 
image1.png




